Az NFT mozaikszó a Non-Fungible Tokens, azaz a nem helyettesíthető token szavakat rejti magában. A nem helyettesíthető pontosan azt jelenti ebben a kontextusban, hogy minden egyes darab teljesen egyedi, egyszeri és megismételhetetlen. Ez az egyediség teszi lehetővé, hogy jegyek, digitális műalkotások vagy akár egyedi cipők “kerüljenek” a blokkláncra, teljes mértékben kiküszöbölve a hamisítás lehetőségét.
Míg a bitcoinjaink küldésekor és fogadásakor mindegy, hogy melyik blokkban kibányászott coin landol a tárcánkban, addig az NFT-k esetében fontos tudnunk, hogy pontosan melyik token kerül hozzánk, hiszen nem mindegy, hogy a digitális Mona Lisa vagy egy kripto cica képe kerül a virtuális nappalink falára.